ԳԻՏԱԺՈՂՈՎ՝ «ՀԱՅՈՑ ՆՈՐԱԳՈՒՅՆ ՊԵՏԱԿԱՆՈՒԹՅԱՆ

ՔԱՌՈՐԴ ԴԱՐԸ»

Հայաստանի Հանրապետության 25 տարվա անկախության ձեռքբերումների ու կորուստների գնահատումները ներկայացվեցին հուլիսի 15-ին ՀՀ ԳԱԱ-ում անցկացված «Հայոց նորագույն պետականության քառորդ դարը» խորագրով գիտաժողովում:

«Այս գիտաժողովում քննարկվում են շատ կարևոր հարցեր, որոնք վերաբերում են Հայաստանի պետականությանը, որն անցել է մի քանի հիմնական փուլ՝ սկսած վաղնջական ժամանակներից: Այս 25-ամյա անկախության տարիներին մենք ունենք ձեռքբերումներ, ունենք նաև դժվարություններ, որոնք պետք է հաղթահարել: Մենք գնահատականների կարիք ունենք, որոնք լայնորեն և տարբեր գիտնականների կողմից ներկայացված են այս գիտաժողովում»,– իր ողջույնի խոսքում մասնավորապես ասաց ՀՀ ԳԱԱ նախագահ, ակադեմիկոս Ռադիկ Մարտիրոսյանը:

Գիտաժողովի պլենար նիստում և երեք նստաշրջաններում գիտական զեկուցումներով հանդես եկան 52 քաղաքագետներ, սոցիոլոգներ, պատմաբաններ, իրավաբաններ, տնտեսագետներ և արվեստագետներ:

Գիտաժողովի կազմակերպիչներն են՝ ՀՀ ԳԱԱ հայագիտության և հասարակական գիտությունների բաժանմունքը

«Հայոց նորագույն պետականության քառորդ դարը» գիտաժողովի զեկուցումների դրույթներ գրքույկը՝ պատասխանատու խմբագիր՝ ՀՀ ԳԱԱ ակադեմիկոս Գևորգ Պողոսյան, հրատարակվել է ՀՀ ԳԱԱ հայագիտական ուսումնասիրությունները ֆինանսավորող համահայկական հիմնադրամի հովանավորությամբ:

ՀՀ ԳԱԱ տեղեկատվական-վերլուծական կենտրոն